LWO vat hande met FASA - The LWO - Employers Organisation - Werkgewersorganisasie
You are here: Home » LWO vat hande met FASA
As die oudste en enigste vereniging wat die bedryfsregsektor in Suid-Afrika verteenwoordig, het FASA belangrike bande met sleutelareas van regering en besigheid gesmee om die belange van sy lede te bevorder in sy strewe om so relevant moontlik te wees op alle terreine, in die privaat en openbare sektore.
As deel van FASA se mandaat om sy konsessiegewerlede meer bykomende voordele te bied, het FASA ‘n sleutelvennootskap met die LWO gesluit. Die LWO is ‘n organisasie sonder ‘n winsoogmerk wat arbeidsregtelike dienste aan werkgewers lewer en te verseker dat LWO lede aan alle vereistes van Suid-Afrikaanse arbeidswetgewing voldoen.
“Ons vennootskap met die LWO Werkgewersorganiasie is uiters noodsaaklik vir ons lede wat toenemend onder druk verkeer weens die oorweldigende hoeveelheid wetgewing wat hul bedryf beïnvloed. Om aan arbeidswetgewing te voldoen, is die sleutel tot die bestuur van ‘n suksesvolle en etiese besigheid en hierdie vennootskap sal ons lede die geleentheid gee om voordeel te trek uit die voordele wat die LWO bied.
– Vera Valasis, Uitvoerende Direkteur (FASA)
Wie is FASA
Vinnige feite oor FASA
Die Franchise Association of South Africa (FASA) is ‘n handelsvereniging vir konsessiegewers, konsessiehouers en die professionele organisasies wat die bedryfsregindustrie bedien. Die doel is om die besigheidsomgewing vir etiese bedryfsreg in Suid-Afrika te ontwikkel en te beskerm. FASA is die enigste erkende verteenwoordigende liggaam van die vinnig groeiende bedryfsregindustrie.
FASA se kriteria vir lidmaatskap voldoen aan internasionale beste praktyke en word erken deur die regering, besighede en die publiek as geheel. FASA is ‘n volwaardige lid van die World Franchise Council.
Word ‘n FASA lid:
Voordele sluit in die aansien om met ‘n internasionaal erkende “Franchise Association” geassosieer te word, deelname aan die vele netwerkgeleenthede wat FASA gedurende die jaar aanbied, om ingelig te word oor die vele wetswysigings wat bedryfsreg kan beïnvloed en die voordeel van regs-, nywerheids- en arbeidsadvies.
Daarbenewens het FASA ‘n mandjie met eksklusiewe kortingsvoordele – van bemarkingsmateriaal tot algemene sake aanbiedings – wat beide die konsessiegewer en konsessiehouer bevoordeel.
FASA geleenthede vir 2019:
5 Februarie 2019 – Proudly SA seminaar: “Meet ‘n Greet Supliers”
E-pos Leoni vir meer inligting of om te bespreek by leoni@fasa.co.za
8 en 9 Maart 2019 – Franchise Expo by die Durban Expo Centre
Besoek www.ife.co.za vir meer inligting
Klik hier vir meer inligting oor lidmaatskap by FASA
Die “Franchise Association of South Africa” (FASA) is in 1979 gestig en is een van die langste gevestigde gedryfsregverenigings in beide Afrika en in die wêreld.
Die bedryfsregsektor in Suid-Afrika spog met ongeveer 865 besigheidstelsels, 45 011 konsessiehouers met ‘n beraamde omset van R721 miljard wat gelykstaande is aan 15,7% van die totale Suid-Afrikaanse BBP.
Die bedryfsregsektor het ongeveer 370 000 mense indiens, waarvan ongeveer 293 000 swart is, 13 500 kleurling is, 14 000 Indiërs is en ongeveer 50 000 blank is.
Kies u provinsieGautengKwaZulu NatalLimpopoMpumalangaNoord-KaapNoordwesOos-KaapVrystaatWes-Kaap
Kies 'n opsieStuur vir my meer inligting oor FASAEk wil aansluit